Nov 17,2016
రోజుకు వెయ్యి కోట్ల డిపాజిట్లు..
హైదరాబాద్‌: కేంద్ర ప్రభుత్వం రూ.500, రూ.1000 నోట్లను రద్దు చేయడంతో బ్యాంకుల్లో కరెంట్‌ అండ్‌ సేవింగ్‌ ఖాతాల్లో (కాసా) డిపాజిట్లు పెరుగుతున్నాయి. ప్రభుత్వ రంగంలోని ఆంధ్రా బ్యాంకులో ఎనిమిది రోజుల్లో రూ.8000 కోట్ల కాసా డిపాజిట్లు నమోదయ్యాయి. ఇదే విషయాన్ని బిజినెస్‌ స్టాండర్డ్‌ ఒక కథనంలో వెల్లడించింది. సెప్టెంబర్‌తో ముగిసిన త్రైమాసికంలో బ్యాంకు కాసా డిపాజిట్లు రూ.3,026 కోట్లు పెరిగి రూ.48,031 కోట్లకు చేరాయి. 2015 ఇదే సెప్టెంబర్‌తో ముగిసిన త్రైమాసికంలో రూ.45,005 కోట్లుగా నమోదయ్యాయి. కేంద్ర ప్రభుత్వం పెద్ద నోట్లను రద్దు చేసిన తర్వాత ప్రతి రోజు సగటున రూ.1,000 కోట్ల చొప్పున డిపాజిట్లు నమోదయ్యాయని ఆ బ్యాంకు ఉన్నతాధికారి వెల్లడించారు. ఆంధ్రప్రదేశ్‌, తెలంగాణలో ఆంధ్రా బ్యాంకు 3,000 శాఖలతో విస్తరించి ఉంది. ఆర్‌బీఐ జాబితా ప్రకారం దేశంలో 10 పెద్ద బ్యాంకుల్లో భారీగా డిపాజిట్లు పెరుగుతున్నాయని పేర్కొంది. ద్వితీయ త్రైమాసికంలో ఆంధ్రా బ్యాంకు మొత్తం వ్యాపారం రూ.3.19 లక్షల కోట్లుగా నమోదయ్యింది. 
మీ స్నేహితులకు రికమెండ్ చెయ్యండి